Zdravo,

Ja sam Courtney iz službe "WomenLivingWell.org", koja je dom za "Good Morning Girls". Mi čitamo Bibliju, od korica do korica, 1 poglavlje dnevno od ponedjeljka do petka.

Ovaj tjedan počele smo čitati Lukino evanđelje.

To je tako dobra biblijska knjiga za proučavanje.

U njoj vidimo Isusa od rođenja, smrti, uskrsnuća do uznesenja.

Možemo upoznati Isusovu čovječnost kroz njegovo rođenje, kroz njegovo odrastanje...

Kako vidimo različite stvari... preko 25 čuda i više od 20 usporedbi... i u tome vidimo njegovo božanstvo.

Ali, vidimo izdaju i odbacivanje njegovih najbližih prijatelja... i stvarno možemo vidjeti jasniju sliku Krista kako se približavamo i rastemo u Njegovoj spoznaji.

Imamo i priručnik, gdje možeš pisati svoja zapažanja.

U "Good Morning Girls" proučavanje radimo koristeći SOAK metodu.

S je za stihove

O je za opažanje

A je za aplikaciju/primjenu

K je za klečanje u molitvi

Završi svoje vrijeme s Bogom, dok čitaš i proučavaš Božju Riječ u molitvi, pričaj s Njim.

Imamo i tablicu boja koju koristimo u obilježavanju Biblije.

Neke od vas se pitate: radim li ovo dobro.

Želim da znate da nema ispravnog niti krivog načina.

Ali, ako te zanima da vidiš kako druge obilježavaju bojama u svojim biblijama... ovo je predivan način kako usporiti dok čitaš i slušaš i upijaš i proučavaš Božju Riječ, da provedeš više vremena u promišljanju o njoj.

Kako to radimo u Lukinom evanđelju možeš pronaći na mojoj Instagram stranici "WomenLivingWell" - to je moj profil na Instagramu i koristimo hashtag #GoodMorningGirls.

Nadam se da ćeš nam se i tamo pridružiti, da ćemo se i tamo sresti.

Ovaj tjedan čitale smo Lukino evanđelje, poglavlja od 1-5.

Prošli vikend bila sam u kupovini sa svojom kćerkom, bili smo u dućanu "Forever 21", bile u svlačionici, I isprobavale odjeću... probala sam tu majicu i pogledala u ogledalo i moje srce je "potonulo". Stvarno mi se svidjela ta majica, ali dok sam navlačila majicu izgleda da sam je okrznula svojim našminkanim usnama.

Kako znam? Kad sam se pogledala u ogledalo, po sredini je bila ružičasta fleka, u obliku usana.

I pomislila sam, uuuuh, sviđa mi se ova majica i stvarno je želim kupiti, ali uprljana je.

Sada je više nisam htjela.

Ali, onda sam se osjetila i krivom... ako je vratim nazad, neće je moći prodati zbog mrlje.

Na kraju sam kupila majicu i dala ukloniti mrlju.

To me podsjećana ono što grijeh čini nama.

Grijeh je mrlja na nama.

Ali, postoji 1 stvar koja uklanja grijeh sa nas.

To je Janjetova krv!

Ona nas čisti potpuno.

Dok ovaj tjedan gledamo kako se Isus rodio, u 3. poglavlju je kršten, u 4. poglavlju On je u pustinji, kušan je, i želim da se usmjerimo na ovo: kada izlazi iz pustinje… - Luka 4,18-19 -

Isus izlazi iz pustinje, prolazi kušnju i ulazi u sinagogu i uzima svitak i čita proroštvo iz Izaije 61 gdje piše:

"Duh Gospodinov je na Meni, jer Me pomazao da propovijedam evanđelje ubogima; poslao me da iscijelim one koji su srca slomljena, da propovijedam oslobođenje sužnjima i vratim vid slijepima,da oslobodim potlačene; da propovijedam godinu Gospodinova prihvaćanja." (Luka 4,18-19)

Zatim piše da je sjeo i rekao: "danas se ispunio ovaj odjeljak Pisma u vašim ušima."

To je čudesno!

On im kaže: Ja sam Pomazanik! Ja sam Mesija!

Ja sam taj kojeg čekate stotinama i stotinama godina.

Ja sam ovdje. I došao sam sa svrhom.

On ima peterostruku svrhu...

On kaže ovdje: došao sam da propovijedam evanđelje ubogima -

Naš grijeh nas je učinio siromašnima. Duhovno.

On kaže da je došao da propovijeda oslobođenje sužnjima – naš grijeh nas je svezao, zarobio nas je i zato trebamo oslobođenje.

Rekao im je da je došao da vrati vid slijepima–

Mi pjevamo pjesmu "Milost": koja sve vodi nas, daje snagu i mir, oživjela je život moj, bijah slijep - jesam li sada slijepa? Ne, bila sam slijepa, ali sada vidim.

Duhovno - mi vidimo.

On kaže da je došao da oslobodi potlačene – grijeh nas tlači, pritiska nas dolje i opterećuje nas. On kaže: želim te osloboditi toga.

I na kraju kaže: došao sam da propovijedam godinu Gospodinova prihvaćanja.

U Levitskom zakoniku, u 25.poglavlju, piše da se u godini Jubileja svi robovi oslobađaju…

To je ono zbog čega je došao.

Ovo je godina Jubileja – godina Milosti – godina Prihvaćenosti za nas jer smo oslobođeni od grijeha, robovanja grijehu.

Prošlu večer sam gledala video na youtubeu, gdje Keith, ja i naša kći gledamo kako čovjek pripitomljuje divljeg konja. To je divlji konj koji nikad nije imao sedlo na sebi.

Taj čovjek ide do konja, stavlja sedlo na njega i kada počinje vezivati prvi kaiš, konj ne želi. Sve mišiće je napeo i počinje se propinjati u zrak, jako visoko u zrak.

Majstor trener, drži konop i dozvoljava konju da se propinje, da juri, divlje juri naprijed-nazad, ali ne pušta konop. Ne pušta ga da ode. Iako se konj opire, on ga ne pušta.

Zatim, povlači konja k sebi i kad se umirio, on to radi nježno i kad se konj umirio, on veže idući kaiš.

I opet... konj juri kao lud... on opušta uže, dozvoljava mu da juri, ali ga ne pušta.

Zatim ga nježno privlači k sebi... On nastavlja ovaj postupak 15-20 minuta, stalno naprijed-nazad, naprijed-nazad... i konačno penje se na tog konja i može ga jahati samo kratko vrijeme. I onda silazi.

Ovaj trener zna da jednom kada ima divljeg konja, on u stvari nema veliku vrijednost (za čovjeka).

Ali, on može učiniti tog konja vrijednim i korisnim, upotrijebiti njegovu snagu jednom kada ga upregne i upotrijebiti ga za dobro.

On želi da taj konj bude upotrijebljen za različite stvari: za rad, da nosi male djevojčice da prate tragove ili nešto drugo (ti se konji često upotrebljavaju za rad sa hendikepiranom djecom). Taj konj je koristan.

To je ono što Bog želi učiniti u našim životima.

Ponekad smo kušane da gledamo nekog drugog i uspoređujemo se... kušane smo, i sudimo...

Ali, to nije ono što Bog želi da radimo.

On želi da vidimo koliko je On moćan.

On želi da dijelimo dobru vijest, da se skupimo zajedno i izvučemo tu osobu van. Nju koja je zarobljena.

On želi da pomognemo da se zarobljeni oslobode.

Mi ne znamo što su sile tame učinile u životu te osobe, iskušenja kojima je tako dugo odolijevala, ali onda je popustila i sada je zarobljena.

Mi ne znamo priče drugih ljudi i grijeha kojima su izloženi, ali...

Pozvane smo da dijelimo dobru vijest, da vidimo kako se oslobađaju zarobljeni.

Da si ti ili si se osjećala, da si bila zarobljena svojim grijehom, Bog bi te vodio van... baš kao taj majstor trener, On bi te nježno... čak i dok se ti propinješ, dok pružaš otpor... On je strpljiv s nama, On nas timari, On nas želio snažiti, On nas želi voditi, upotrijebiti za svoju slavu.

Ti si oslobođena!

Ta mrlja na tebi, potpuno je oprana!

Sada je vrijeme na nama da živimo slobodno!

Slijedi Božju Riječ!

Primijeni je u svom životu.

Nastavi živjeti u pokajanju.

Nastavi obožavati.

Nastavi hodati s Kraljem!